Pendopapago de Bonaparte

La Pendopapago de Bonaparte kaj per alternativa loka nomo Nigrabeka pendopapago (Loriculus bonapartei) estas malgranda papago kiu estas loĝanta reproduktulo kaj endemio de Sulua Arkipelago en Filipinoj. Ĝi estis iam samspecia kun la Filipina pendopapago. 

 Aspekto kaj taksonomio 
Ĝi estas 14 cm longa. La antaŭkrono de la Pendopapago de Bonaparte estas ruĝa, iĝante oranĝeca kaj flava en malantaŭkrono. La vosto estas verda supre kaj blua malsupre. Plejparto de ĝiaj plumoj estas helverdaj, ĝia beko estas nigra kaj ĝiaj irisoj estas brunaj.Loriculus bonapartei www.mascotarios.org

Ĝi antaŭe estis samspecia kun la Filipina pendopapago, sed estis dividita surbaze de siaj morfologiaj diferencoj de sia nigra aŭ malhelruĝa beko kaj pli obtuze grizaj kruroj. Ĉi tiu specio estas monotipa kaj ne havas subspeciojn.

La dieto ne estas bone konata sed supozeble sama kiel tiu de la Filipina pendopapago, kiu manĝas florojn, bananojn kaj figojn.

 Kutimaro kaj ekologio 
Ĝia konduto kaj ekologio supozeble similas al tiu de la filipinaj pendopapagoj. Ili kutime troviĝas solaj aŭ en paroj, malofte en malgrandaj grupoj. Ili plejparte serĉas manĝaĵon en la kanopeo aŭ mezaj etaĝoj de arbaroj, kaj ilia dieto konsistas el nektaro kaj floroj same kiel molaj fruktoj kiel tiuj de figoj (Ficus).Collar N (1997) "Family Psittacidae (Parrots)" in Handbook of the Birds of the World Volume 4; Sandgrouse to Cuckoos (eds del Hoyo J, Elliott A, Sargatal J) Lynx Edicions:Barcelona. P. 405 

maldekstre|thumb|Masklo de L. p. philippensis manĝanta frukton ĉe Subic Bay, Luzono, Filipinoj.
La specio estas laŭsezona reproduktulo, kun nestado okazanta de marto ĝis majo. Kiel plej multaj papagoj, ĝi estas kavaĵnestulo; nesto trovita en la naturo estis en kavaĵo alte en morta arbo. Tamen, ĝi estas unu el la malmultaj specioj de papagoj, kiuj uzas nestan materialon en la nesto, la ino metas nestan materialon inter plumojn por preni ĝin reen al la nesto. En kaptiteco la ovodemetado estis tri ovoj, kiuj estas kovataj dum 20 tagoj. La papagidoj bezonas ĉirkaŭ 35 tagojn por elnestiĝi post eloviĝo. La rondecaj ovoj estas ĉirkaŭ 18,7 x 16,4 mm.

 Referencoj 


 Tello, J.G., Degner, J.F., Bates, J.M. & Willard, D.E. 2006. A new species of hanging-parrot (Aves: Psittacidae: Loriculus) from Camiguin Island, Philippines. Fieldiana Zoology 106:49-57.

 Eksteraj ligiloj  

Kategorio:Birdoj de la Filipinoj
Kategorio:Papagedoj